En egen gruppe orlogsflag kaldes ''white ensigns'' og har sit ophav i [[Storbritanniens flag|Storbritannien]]s orlogsflag, en hvid dug delt af et rødt kors og med unionsflaget i kantonen. Flere af de tidligere britiske kolonier, som [[Australiens flag|Australien]], [[Indiens flag|Indien]], [[New Zealands flag|New Zealand]], fører orlogsflag efter dette mønster, dog med nogen variation. Farven på korset kan variere. Eksempelvis er korset i [[Sydafrikas flag|Sydafrika]]s orlogsflag grønt. [[Australiens flag|Australien]]s orlogsflag er helt uden kors, ligesom også [[New Zealands flag|New Zealand]]s, [[Papua Ny Guineas flag|Papua Ny Guinea]]s og [[Sri Lankas flag|Sri Lanka]]s er. [[Indiens flag|Indien]]s orlogsflag har desuden landets rigsvåben, Ashoka-søjlen, i midten af det røde kors. [[Kenyas flag|Kenya]]s orlogsflag er uden kors, men har et rødt anker i den fire enden af den hvide flagdug. Også [[Malaysias flag|Malaysia]]s orlogsflag er uden kors, men her er der et blåt mærke i den frie ende. [[Litauens flag|Litauen]], et land som aldrig har haft tilknytning til Storbritannien, fører også en ''white ensign'' som orlogsflag, men her er korset blåt, muligvis med reference til det russiske orlogsflag med et blåt [[andreaskors]].
Flag